**Európa Nekünk 2020/3.**

**Foglalkoztathatóság és oktatás**

**Tartalom**

Szerkesztői köszöntő

[Az Európai Parlament fontos döntése a fogyatékossággal élő emberek jogairól](https://www.inclusion-europe.eu/european-parliament-in-defence-of-people-with-intellectual-disabilities-covid19-etr/)

[A karantén megmutatta, hogy a világot nem az értelmi fogyatékossággal élő emberek számára tervezték](https://www.inclusion-europe.eu/unfair-situations-during-quarantine-that-show-the-world-is-not-designed-for-people-with-intellectual-disabilities-etr/)

[“Harcolnunk kell az oktatáshoz való jogunkért”](https://www.inclusion-europe.eu/education-is-a-right-to-be-fought-for-etr/)

[A befogadó társadalom lehet több is, mint egy szép álom](https://www.inclusion-europe.eu/inclusive-education-interview-christine-dufour-etr/)

[“Máshogyan kell tekintenünk az oktatásra”](https://www.inclusion-europe.eu/inclusive-education-interview-anne-marie-callus-etr/)

[Videók, amik az értelmi fogyatékossággal élő emberek munkavállalását támogatják](https://www.inclusion-europe.eu/videos-employment-people-with-disabilities-etr/)

[56 éves korában elhunyt Ivo Vykydal, az Inclusion Europe korábbi elnöke](https://www.inclusion-europe.eu/ivo-vykydal-former-president-of-inclusion-europe-died-aged-56/)

Szerkesztői köszöntő

Üdv! A nevem Soufiane El Amrani.

Az Inclusion Europe könnyen érthetőségi szerkesztője vagyok.

Az Európa Nekünk hírlevél legújabb számában

ezekről a témákról olvashattok:

* Az Európai Parlament fontos döntése

a fogyatékossággal élő emberek jogairól

* Az inkluzív oktatás ABC-je
* Harcolnunk kell az oktatáshoz való jogunkért

Ezek a cikkek mind nagyon fontosak.

Jó olvasást kívánok!

Soufiane El Amrani

Könnyen érthetőségi szerkesztő és önérvényesítő

[Az Európai Parlament fontos döntése a fogyatékossággal élő emberek jogairól](https://www.inclusion-europe.eu/european-parliament-in-defence-of-people-with-intellectual-disabilities-covid19-etr/)

Július 8-án az Európai Parlament döntést hozott arról, hogyan védjük

az értelmi fogyatékossággal élő emberek jogait

a koronavírus-vészhelyzetben.

A döntés az Inclusion Europe beadványán alapszik.

A petíció szerint olyan intézkedésekre van szükség,

amik védik az értelmi fogyatékossággal élő emberek jogait

a koronavírus-vészhelyzet ideje alatt és utána is.

A koronavírus vészhelyzet ideje alatt,

néhány európai ország

nem vette figyelembe

a fogyatékossággal élő emberek jogait.

Például a korházakban is előfordult

hátrányos megkülönböztetés.

Ez azt jelenti,

hogy a fogyatékossággal élő embereket nem látták el.

Bercse László is támogatta a beadványt.

Bercse László az Inclusion Europe alelnöke

és az EPSA vezetője.

Azt mondta:

“El kell érnünk,

hogy tiszteletben tartsák a jogainkat

és ne feledkezzenek meg rólunk.”

Az Európai Parlamentben a döntést

* 682 képviselő támogatta
* 3 képviselő ellenezte
* 10 képviselő pedig nem szavazott.

Az Európai Parlament döntése szerint

a koronavírussal kapcsolatos intézkedéseknek

tiszteletben kell tartaniuk

* az Európai Unió Alapjogi Chartáját,

ami az Európában, minden embernek járó jogokat írja le

* és az ENSZ Fogyatékossággal élő személyek jogairól szóló egyezményét.

Az Európai Parlament azt is kéri,

hogy a koronavírusról szóló hírek legyenek

* könnyen érthetőek
* könnyen olvashatóak.

Jyrki Pinomaa az Inclusion Europe elnöke.

Jyrki nagyon örült

az Európai Parlament döntésének.

Nagyon örült annak is,

hogy az Európai Unió hangsúlyozta

az értelmi fogyatékossággal élő emberek

és családtagjaik jogát

az egészségügyi ellátáshoz.

Helen Portal az Inclusion Europe munkatársa.

Azt mondta ezzel a döntéssel felhívták a figyelmet

az értelmi fogyatékossággal élő emberek

nehéz helyzetére.

Kattints [ide](https://www.inclusion-europe.eu/petition-to-defend-rights-people-intellectual-disabilities/)

és tudj meg többet a beadványunkról.

[A karantén megmutatta, hogy a világot nem az értelmi fogyatékossággal élő emberek számára tervezték](https://www.inclusion-europe.eu/unfair-situations-during-quarantine-that-show-the-world-is-not-designed-for-people-with-intellectual-disabilities-etr/)

A világot nem az értelmi fogyatékossággal élő emberek

számára tervezték.

Bemutatunk néhány esetet, amik ezt bizonyítják.

Ezek az esetek a karantén alatt történtek.

**A kormányok korlátozták,**

**hogy mikor mehetünk ki az utcára.**

Azt viszont elfelejtették, hogy vannak emberek,

akik a bezártság miatt stresszesek lesznek.

Később ezek az emberek engedélyt kaptak,

hogy kimenjenek a lakásból.

**Sok fogyatékossággal élő ember**

**lakik intézményekben.**

A bentlakásos intézményekben nehéz elkerülni a vírust.

Jobb lenne,

ha kevesen, kisebb lakásokban laknának.

Úgy, mint más, nem fogyatékos emberek.

**Bezártak az iskolák.**

Az iskolák távoktatásban működtek,

az interneten keresztül.

Sokan elfelejtették,

hogy sok fogyatékossággal élő tanulóknak

ez különösen nehéz lehet.

Sok értelmi fogyatékossággal élő ember

kimaradt az oktatásból.

**A koronavírusról szóló hírek nehezen érthetőek.**

Ez azt mutatja, hogy a média és a kormányok

megfeledkeztek azokról az emberekről,

akik nehezen értenek meg információkat.



**Sokan használnak okoseszközöket a munkához**

**és a kapcsolattartáshoz**

Az okoseszközöket nem mindenkinek könnyű kezelni.

Sok értelmi fogyatékossággal élő embernek

és családtagjaiknak okoz nehézséget,

hogy kapcsolatban maradjanak egymással

és barátaikkal.

A cikket írta: Sofía Reyes, Amalia San Román

és Olga Berrios.

Ők a spanyol [Plena Inclusión](https://www.plenainclusion.org/) szervezet tagjai.

[“Harcolnunk kell az oktatáshoz való jogunkért”](https://www.inclusion-europe.eu/education-is-a-right-to-be-fought-for-etr/)

Maria Alexandrova egy 18 éves tanuló, Bulgariából.

Maria központi idegrendszeri sérüléssel él.

A központi idegrendszeri sérüléssel élőknek

a mozgással vannak nehézségeik.

A “központi idegrendszeri” kifejezés arra utal,

hogy a sérülés az ember agyában van.

A sérülés miatt az izmok gyengék,

vagy nehezen használhatóak.

Maria kiválóan beszél angolul.

Mégsem tudta megszerezni a **Cambridge** nevű nyelvvizsgát,

mert nem alkalmazkodtak a fogyatékosságához

A Cambridge nyelvvizsgát

az angol Cambridge-i Egyetem szervezi.

A nyelvvizsga igazolja a munkahelyek

és egyetemek felé,

hogy valaki jól beszél angolul.

A Cambridge-i nyelvvizsgát

130 országban lehet letenni.

Maria lassabban tudja mozgatni a kezeit,

mint mások.

Ezért neki nehezebb megoldania a feladatokat

a megadott időn belül.

Maria megkérte a nyelvvizsga központot,

hogy a vizsga során alkalmazkodjanak

az igényeihez.

3 hónapig küzdött azért,

hogy a vizsga körülményei

egyenlő esélyeket biztosítsanak neki

a nyelvvizsga megszerzéséhez.

Csak az vizsga írásbeli részében

szeretett volna változásokat elérni.

Nem kézzel akart írni papírra,

hanem számítógépen.

Maria nem adta fel a küzdelmet.

Azt mondta:

*“*Ha igazán el akarsz érni valamit,

akkor semmi sem lehetetlen.”

A nyelvvizsga központ végül beleegyezett,

hogy Maria

* több időt kapjon a vizsgára,
* és számítógépen írjon.

Ezután Maria sikeresen letette a vizsgát.

Ő lett az első fogyatékossággal élő ember Bulgáriában,

aki megszerezte ezt a nyelvvizsgát.

Maria azt mondta:

“Sokan egyszerűen hozzájutnak az oktatáshoz.

De az olyan embereknek, mint én,

harcolniuk kell az oktatáshoz való jogukért.”

Az ő küzdelmének köszönhetően

más fogyatékossággal élő emberek is


letehetik a vizsgát

Így több esélyük van egyetemre menni

és munkát találni.

A történetéről készült egy video is, angol felirattal.

A videót itt lehet megnézni:



[A befogadó társadalom lehet több is, mint egy szép álom](https://www.inclusion-europe.eu/inclusive-education-interview-christine-dufour-etr/)

Christine Dufour

egy brüsszeli civil szervezet vezetője.

Van egy értelmi fogyatékossággal élő lánya,

akit Lisette-nek hívnak.

Az Inclusion Europe interjút készített Christine-nel.

Az interjúban arról beszélt,

hogy az inkluzív oktatás mindenkinek jó.

### **Hogyan jött létre a szervezet?**

A szervezetre akkor lett szükség,

amikor rájöttem,

hogy a lányomnak segítségre van szüksége a tanuláshoz.

Lisette a hagyományos oktatásban vesz részt

3 éves kora óta.

Viszont szüksége van segítségre,

hogy jól menjen neki a tanulás.

Kerestem valakit, aki segített Lisette-nek,

megérteni a feladatokat

és az igényeihez alakította a tananyagot.

Egy önkéntes segítő támogatta a lányomat

az iskolában.

Ez nagy segítség volt Lisette-nek

és a tanárainak is.

Így jutott eszembe,

hogy létrehozzak egy szervezetet,

ami segít más fogyatékossággal élő gyermekeknek

a tanulásban.

### **Mivel foglalkozik a szervezet?**

A szervezet egyéni támogatást nyújt

fogyatékossággal élő tanulóknak,

a hagyományos iskolákon belül.

Egy önkéntes segítő támogatja

a fogyatékossággal élő gyermekeket az iskolában.

Így pedig a tanárok munkáját is segíti.

Jelenleg 60 önkéntes dolgozik a szervezetnek.

Ők, összesen nagyjából 60

fogyatékosággal élő gyermeknek segítenek.

### **Mik a terveitek a jövőre nézve?**

Szeretnénk létrehozni egy inkluzív iskolát.

Az iskola tanulói lennének

* fogyatékosággal élő gyermekek
* és nem fogyatékos gyermekek.

A tanárok

* újfajta módszerekkel tanítanának
* felkészítést kapnának a komplex támogatást igénylő gyermekek oktatásához is.

### **Mik az inkluzív oktatás előnyei?**

A fogyatékossággal élő gyermekek befogadása

mindenkinek jó.

A fogyatékossággal élő gyermekeket arra ösztönzi,

hogy egyre jobban teljesítsenek az iskolában.

Az osztálytársaikban pedig erősíti az elfogadást

és az együttérzést.

A tanárok számára is hasznos.

Új tanítási módszereket próbálhatnak ki,

hogy minden tanuló igényeihez igazodjanak.

### **Milyen tapasztalatai vannak**

### **Lisette-nek a befogadásról?**

Azzal, hogy Lisette hagyományos iskolába jár,

könnyebben megtanulja, hogyan illik

és hogyan nem illik viselkedni.

Elkezdett olvasni és szereti a matematikát.

Sok minden érdekli.

Ebben nagy szerepe van az inkluzív oktatásnak.

A befogadás neki is jó

és a többi gyermeknek is.

A gyermekek megtanulnak segíteni egymásnak.

És nem a tanárok kérésére, hanem maguktól.

### **Hogyan lehetnek valóban befogadóak az iskolák?**

Az iskoláknak elegendő pénzre

és szakemberre van szükségük,

hogy valóban befogadóak legyenek.

Az iskoláknak kell igazodniuk

minden gyermek igényeihez,

nem pedig fordítva.

[“Máshogyan kell tekintenünk az oktatásra”](https://www.inclusion-europe.eu/inclusive-education-interview-anne-marie-callus-etr/)

Anne-Marie Callus a Máltai Egyetem oktatója.

Az inkluzív oktatást tanítja és kutatja.

Az Inclusion Europe készített egy interjút Anne-Marie-val.

Az interjúban elmagyarázza,

miért fontos, hogy minden gyermek

minőségi oktatást kapjon.

**Mit jelent szerinted az inkluzív oktatás?**

Az inklúzió befogadás jelent.

Vagyis azt, hogy a hagyományos oktatást

úgy kell alakítanunk,

hogy a fogyatékossággal élő gyermekek

igényeinek is megfeleljen.

**Mik a befogadás hosszútávú hatásai az iskolában?**

A fogyatékossággal élő gyermekek

és a nem fogyatékos gyermekek együtt oktatása

egy fontos lépés a befogadó társadalom felé.

Ha a fogyatékossággal élő gyermekeket

elválasztjuk a többi gyermektől az iskolákban,

akkor felnőtt korukban is kirekesztés vár rájuk.

Ha a fogyatékossággal élő gyermekek

hagyományos iskolába járhatnak,

nagy valószínűséggel felnőtt korukban is

a társadalom befogadott tagjai lesznek.

**Hogyan lehetne fejleszteni**

**az értelmi fogyatékossággal élő hallgatók részvételét**

**az egyetemeken?**

Az egyetemeknek együtt kell dolgozniuk

önérvényesítő szervezetekkel.

Együtt meg tudják vizsgálni:

* mi kell az értelmi fogyatékossággal élő hallgatók tanulásához
* mit szeretnének az értelmi fogyatékossággal élő hallgatók
* mit tud ajánlani egy egyetem,

ami illeszkedik ezekhez az igényekhez.

**Mikor szükséges kikérni**

**az értelmi fogyatékossággal élő tanulók véleményét**

**a befogadó oktatás során?**

Minden tanuló véleményét fontos meghallgatni,

amikor tervezzük az oktatásukat.

Sokan azt feltételezik,

hogy az értelmi fogyatékossággal élő hallgatók

nem tudják elmondani a véleményüket.

Így gyakran kihagyják őket,

amikor az oktatásukról van szó.

Viszont úgy nem fognak megtanulni döntéseket hozni

és kifejezni a véleményüket,

ha nem kapják meg erre a lehetőséget.

**Milyen hatással van a koronavírus-járvány**

**az oktatásra?**

Az iskolák bezárásával nagyon fontossá váltak

az internetes felületek

és a távoktatás más eszközei.

Sok tanuló viszont nem kapja meg otthon

a megfelelő segítséget.

Így fennáll a veszély,

hogy lemaradnak a tanulásban.

**Szerinted a távoktatás rossz élmény**

**az értelmi fogyatékossággal élő tanulók számára?**

A távoktatás egy nagyon hasznos dolog.

De nem helyettesíti azt az élményt,

amikor a tanulók egy teremben vannak a tanáraikkal

és a többi gyermekkel.

Az értelmi fogyatékossággal élő tanulóknak

saját segítőre van szükségük, folyamatosan.

Ezt a segítséget nehéz biztosítani

a számítógép képernyőjén keresztül.

[Videók, amik az értelmi fogyatékossággal élő emberek munkavállalását támogatják](https://www.inclusion-europe.eu/videos-employment-people-with-disabilities-etr/)

A legtöbb értelmi fogyatékossággal élő ember

nem dolgozik.

Azok, akik dolgoznak, kevés fizetést kapnak.

A “Tehetségem a Sokszínűségért” című projekt

ezzel a problémával foglalkozik.

A project neve angolul: My Talents For Diversity.

A rövid neve: MTFD.

A projektet az Inclusion Europe vezeti

és 3 másik patner is részt vesz benne:

* a Plena Inclusión Spanyolországból
* az EVPIT Észtországból
* és az Antwerpeni Üzleti Egyetem Belgiumból.

A projektben videókat készítettünk.

A videókban olyan cégeket mutatunk be,

ahol értelmi fogyatékossággal élő emberek dolgoznak.

Ebben a cikkben,

röviden bemutatjuk a videókat

**Kövesd végig Thibeau egy munkanapját**

**az Antwerpeni Üzleti Egyetemen**

Thibeau az Antwerpeni Üzleti Egyetemen dolgozik,

Belgiumban.

A projektünkben kutatóként dolgozik.


Az a feladata, hogy interjúkat készítsen olyan cégeknél,

ahol értelmi fogyatékossággal élő emberek dolgoznak.

Thibeau-t 2 kollégája segíti a munkában.

A róla szóló videót itt lehet megnézni:

<https://youtu.be/aADuqI3ICkw>



**Manuela személyre szabott munkája**

Manuela Cambreiro évek óta dolgozik

egy tenerifei piacon.

Ana Peña és Hugo Pérez segítségével


Manuela-nak személyre szabott munkája lett.

Manuela munkakörét annak megfelelően állították össze, hogy

* milyen képességekkel rendelkezik
* milyen feladatokat szeret elvégezni
* és milyen feladatok vannak a piacon.

A róla szóló videót itt lehet megnézni:

<https://youtu.be/4hVg4K65KCA>



**Ésszerű alkalmazkodás OACEX-nél**

OACEX egy iroda Spanyolországban.

Aroa Rico az OACEX egyik alkalmazottja.

Amikor munkába állt,

kapott egy könnyen érthető leírást arról,

hogyan működik a cég.

Ha a cégek ilyen módszerekkel alkalmazkodnak

az értelmi fogyatékossággal élő dolgozókhoz,

akkor ők is ugyanúgy el tudják látni a feladataikat,

mint bárki más.

A róla szóló videót itt lehet megnézni:

<https://youtu.be/czpb3iBxWsE>



**Hogyan segített egy foglakoztatás szakértő Laurának,**

**hogy elérje az álmát?**

Az értelmi fogyatékossággal élő munkavállalókat

foglalkoztatási szakértők segítik,

amikor új munkát kezdenek.

Laura Pereira Barahona irodai asszisztensként dolgozik

majdnem 5 éve.


A szakértő a kezdetek óta segítette,

hogy megértse

* a munkakörét
* a feladatait
* a cég működését.

A róla szóló videót itt lehet megnézni:

https://youtu.be/rHlB9FYO-t0



**Nézd meg, hogyan vesz részt Toomas egy képzésen**

Toomas Niitepõld

a Rimi nevű szupermarket üzletláncnál dolgozik

Észtországban.

Mielőtt elkezdte a munkát, képzésen vet részt.


A képzés a feladatokról

és a munkahelyi biztonságról szólt.

A feladatokat tapasztaltabb kollégák tanították meg neki.

A róla szóló videót itt lehet megnézni:

<https://youtu.be/UejuuWzFThk>



**Hogyan segítik a családtagok**

**az értelmi fogyatékossággal élő embereket**

**a munkában?**

A munkába állás folyamatát végig kísérik

az értelmi fogyatékossággal élő emberek családtagjai.

A családtagok biztatják és segítik a fejlődésben

az értelmi fogyatékossággal élő embereket.

Az erről szóló videót itt lehet megnézni: <https://youtu.be/KdJdme1GsP4>



**56 éves korában elhunyt Ivo Vykydal,**

**az Inclusion Europe korábbi elnöke**

Ivo 2008-tól, 5 éven keresztül volt

Inclusion Europe elnökségi tagja.

Egy időben a főtitkári,

majd az elnöki pozíciót is betöltötte.

Dolgozott az [Európai Fogyatékosságügyi Stratégián](https://www.inclusion-europe.eu/the-new-european-disability-strategy-2010-2020-has-just-been-revealed/)

és a [Gyermek jogokat mindenkinek!](https://www.inclusion-europe.eu/wp-content/uploads/2019/03/Childrens-rights-for-all.pdf) című beszámolón.

Ivo Vykydal az Inclusion Csehország elnöke is volt

2002 és 2011 között.

Ivo Vykydal a cseh parlament képviselője is volt

2002 és 2006 között.

Az Inclusion Europe őszinte részvétét fejezi ki

Ivo családjának és barátainak.

Jyrki Pinomaa,

az Inclusion Europe jelenlegi elnöke azt mondta:

“Mély szomorúsággal tölt el Ivo Vykydal’s halála.

Együtt érzek a feleségével, Karinnal

és a gyermekeikkel,

akik túl korán vesztették el az édesapjukat.”

Maureen Piggot 2011 és 2018 között volt

az Inclusion Europe elnöke.

Maureen azt mondta:

“Nagyon meglepett és elszomorított Ivo korai halála.

Ez egy szomorú esemény a családja,

az országa és a mozgalmunk számára is.

Ivo az értelmi fogyatékossággal élő emberek

befogadásáért küzdött nemzeti, európai

és világszinten is.”

**Szómagyarázatok**

**Civil szervezet  
Nem kormányzati szervezetek**

A nem kormányzati szervezeteket vagy nem kormányzati szervezeteket általában nonprofit szervezetekként határozzák meg, és függetlenek a kormányzati befolyástól

**Diszkrimináció**

A diszkrimináció

azt jelenti,

hogy igazságtalanul bánnak veled

vagy nem kapod meg a neked járó lehetőségeket.

Ez akkor diszkrimináció,

ha a fogyatékosságod miatt történik.

A diszkrimináció másokkal is megtörténik.

Például az olyan emberekkel,

akiknek más a bőrük színe.

Vagy az idős emberekkel.

**EP-képviselők**

Az [**európai parlament**](https://www.inclusion-europe.eu/easy-to-read-term/#EP)**i**képviselők [**politikusok**](https://www.inclusion-europe.eu/easy-to-read-term/#Politician),

akik az Európai Parlamentben dolgoznak.

Röviden EP-képviselőknek hívjuk őket.

**EPSA**

The Az EPSA egy rövidítés, angol nyelven.

Az EPSA magyarul azt jelenti:

Európai Önérvényesítő Platform.

Az EPSA tagjai **önérvényesítők** és szervezeteik

különböző európai országokból.

Az EPSA az **Inclusion Europe** része.

**Európai Bizottság**

Az Európai Bizottság együtt dolgozik

az Európai Parlamenttel.

Az Európai Bizottság törvényeket javasol elfogadásra

az **Európai Parlamentnek**

és az **Európai Unió Tanácsának**.

Az Európai Bizottság azt is biztosítja,

hogy a tagállamok betartsák a törvényeket,

amiket már elfogadtak.

**Európai Parlament**

Az Európai Parlament az a hely,

ahol az**Európai Unió** fontos döntéseit hozzák.

Például törvényeket fogadnak el.

A döntéseket az európai parlamenti képviselők hozzák.

Őket röviden EP-képviselőknek nevezzük.

Ők képviselik az embereket,

akik az Európai Unióban élnek.

Ötévente egyszer,

az Európai Unióban élő emberek **megszavazzák**,

hogy ki képviselje az országukat az Európai Parlamentben.

**Európai Unió**

Az Európai Unió egy csoport,

aminek 28 ország a tagja.

Az Európai Uniót röviden EU-nak hívjuk.

Az EU-hoz tartozó országokat tagállamoknak hívjuk.

Az országok azért hozták létre ezt a csoportot,

hogy együtt erősebbek legyenek politikailag

és gazdaságilag.

Az EU sok fontos dologról hoz törvényeket,

amik befolyásolják az itt élő emberek életét.

Az EU különböző területeken hoz törvényeket.

Ilyen törvények például:

* amik a környezetet védik
* amik a mezőgazdaságról szólnak
* amik megvédik a fogyasztók jogait.

A fogyasztók azok az emberek,

akik különböző termékeket vásárolnak.

Az EU olyan törvényeket is hoz,

amik befolyásolják az itt élő, fogyatékos emberek életét.

Az EU pénzt is ad a tagállamoknak.

A tagállamok a pénz egy részét

értelmi fogyatékos emberek támogatására költik.

**Európai Uniós biztos**

Az európai uniós biztos az a személy,

aki az **Európai Bizottságban**

egy bizonyos szakterületért felelős.

A biztos sok ember munkáját vezeti.

**Értelmi fogyatékosság**

Az értelmi fogyatékossággal élő emberek számára

nehezebb lehet megérteni az információkat

vagy megtanulni új dolgokat.

Ez megnehezíti az életük bizonyos részeit.

Az értelmi fogyatékos embereknek

gyakran támogatásra van szükségük

a tanulásban vagy a munkában.

Az értelmi fogyatékosság

általában felnőtt kor előtt kezdődik.

Egész életén keresztül befolyásolja az érintett személyt.

Vannak dolgok,

amik megkönnyítik az értelmi fogyatékos emberek életét.

Például a könnyen érthető információk.

Vannak, akik tanulási fogyatékosságnak nevezik,

értelmi fogyatékosság helyett.

**Gondnokság**

A gondnokság lehetővé teszi,

hogy más döntsön az életedről.

Az a személy,

aki helyetted hoz döntéseket, a gondnokod.

A gondnokod eldöntheti helyetted például,

hogy hol lakj.

Sok gondnokság alatt álló ember nem szavazhat,

nem házasodhat,

vagy nem nevelheti a saját gyermekeit.

**Hozzáférhető**

Olyan dolog, amit a fogyatékos emberek    
könnyen tudnak használni.    
Például:

* rámpa, hogy be tudjanak jutni egy épületbe
* **könnyen érthető** információ
* információ jelnyelven.

**Inclusion Europe**

Az Inclusion Europe egy szervezet,

ami az értelmi fogyatékos emberekért

és családjaikért dolgozik.

Az egyenlő jogokért

és a befogadásért küzdünk egész Európában.

Befolyásolni akarjuk az európai törvényeket,

hogy azok segítsék az értelmi fogyatékos embereket

és családjaikat.

1988-ban alakultunk.

76 tagszerveztünk van, 39 európai országból.

A székhelyünk Brüsszelben, Belgiumban van.

**Inkluzív oktatás és munka**

Az inkluzív oktatás és munka azt jelenti,

hogy az értelmi fogyatékos emberek

együtt tudnak tanulni és dolgozni

nem fogyatékos emberekkel.

**Intézmények**

Az intézmények olyan helyek,

ahol értelmi fogyatékossággal élő emberek

együtt laknak más értelmi fogyatékossággal élő emberekkel.

De másoktól,

vagyis a nem fogyatékos emberektől távol élnek.

Ezt szegregációnak hívjuk.

Van olyan, hogy valaki akarata ellenére kerül intézménybe.

Az intézményben lakó embereknek

követniük kell az intézmény szabályait

és nem dönthetnek önállóan.

**Kormány**

A kormány azoknak az embereknek a csoportja,

akik az országot irányítják.

Fontos döntéseket hoznak.

Például ezekről a dolgokról:

* arról, hogyan költsük el az ország pénzét
* a tömegközlekedésről az iskolák működéséről
* a kórházak működéséről.

Az emberek választásokon döntik el,

ki alakíthat kormányt.

**Könnyen érthető kommunikáció**

Könnyen érthető az az információ az,

ami egyszerűen van leírva.

Úgy, hogy az **értelmi fogyatékos** emberek

könnyen megértik.

A könnyen érthető szövegekben

egyszerű szavakat és mondatokat használunk.

Ha mégis vannak bonyolult szavak,

azokat megmagyarázzuk.

A könnyen érthető szövegekben gyakran vannak képek,

amik segítenek megérteni,

hogy miről szól a szöveg.

Egy értelmi fogyatékos embernek kell ellenőriznie,

hogy a szöveg valóban könnyen érthető-e.

A könnyen érthető szövegeken gyakran szerepel ez a logó,

hogy egyszerű legyen őket megtalálni.

Vannak szabályok, amik leírják,

hogyan kell könnyen érthető szöveget írni.

**Oktatás**

Az oktatás azt jelenti: tanítás.

Azt jelenti, hogy az embereknek képzéseket biztosítunk.

Azért, hogy új dolgokat tanuljanak.

**Önérvényesítés**

Önérvényesítés az,

amikor az **értelmi fogyatékossággal** élő emberek

felszólalnak saját magukért.

Ezeket az embereket önérvényesítőknek nevezzük.

**Petíció**

Valamilyen kívánatos kérés, különösen egy tiszteletteljes vagy alázatos kérés a feletteshez vagy a hatalmon lévők valamelyikéhez.

**Szegregáció**

A szegregáció azt jelenti,

hogy valakit elkülönítenek másoktól,

nem tisztességes indokkal.

Például a fogyatékossága miatt.

**Szavazás**

A szavazás azt jelenti,

hogy megválasztjuk a politikusokat,

akik képviselnek minket és döntéseket hoznak értünk.

Szavazni különböző szinteken lehet.

Például

* városi szinten,    
  amikor új polgármestert választunk
* országos szinten,    
  amikor új parlamenti képviselőket választunk
* európai uniós szinten,    
  amikor új európai parlamenti képviselőket választunk.